|  |  |  |
| --- | --- | --- |
|  |  Noslēgts saskaņā ar 06.04.2015. iepirkumu(identifikācijas Nr. AK 2015/8)**LĪGUMS Nr. 1.9.1/34*****par kultūras pakalpojumu*** |  |
|  |  Rēzekne, 2015. gada 16.aprīļa |

|  |  |  |  |
| --- | --- | --- | --- |
| **Koncertzāle:** | **SIA “Austrumlatvijas koncertzāle” (Latgales vēstniecība GORS)** | pārstāvis, amats | Valdes locekle Diāna Zirniņa, kas darbojas, pamatojoties uz Statūtiem un pilnvarojumu |
|  | Reģ.Nr. | 42403026217 |
| PVN Reģ.Nr. | LV42403026217 |
| Juridiskā adrese | Atbrīvošanasaleja 93, Rēzekne, LV–4601 |
| Faktiskā adrese | Pils iela 4, Rēzekne, LV-4601 |
| Bankas rekvizīti | Swedbank ASKonts LV64HABA0551033040557Kods: HABALV22AS SEB bankaKonts:LV70UNLA0050020915701Kods: UNLALV2XBanka: ValstskaseKonts: LV52TREL9827740001000Kods: TRELLV22 |
| Kontakti | Epasts: koncertzale@rezekne.lv, Tālr. 22020206 |
| **Partneris:** | **SIA „KADEVE”** | pārstāvis, amats | Valdes loceklis Edgars Grebežnieks |
|  | Reģ.Nr. | 40103801783 |
| PVN Reģ.Nr. | LV40103801783 |
| Juridiskā adrese | Imantas 2. līnija 19., Rīga, LV-1083 |
| Faktiskā adrese | Imantas 2. līnija 19., Rīga, LV-1083 |
| Bankas rekvizīti | AS "Swedbank"HABALV22LV31HABA0551038548423 |
| Kontakti | Tālr. 67420553 |

Koncertzāle un Partneris, turpmāk kopā – Līdzēji un atsevišķi – Līdzējs, noslēdz šo līgumu par kultūras pakalpojuma sniegšanu, turpmāk– Līgums:

**SPECIĀLIE NOTEIKUMI**

|  |  |  |
| --- | --- | --- |
| **1.**  | **Līguma priekšmets** | Partneris sniedz Koncertzālei kultūras pakalpojumu – nodrošina **Dziedātājas Veras Brežņevas solo šova programmu “Mīlestība izglābs pasauli”**(3.pielikums). **2015.gada 7.jūnijā,** turpmāk – Pakalpojums, Līguma 2. punktā minētajā laikā un vietā. |
| **2.**  | **Pakalpojuma sniegšanas laiks, vieta** | 2015.gada 7.jūnijs, no plkst. 18:00 līdz plkst. 20:00,Latgales vēstniecība GORS, Pils iela 4, Rēzekne. |
| **3.**  | **Līguma summa** | Kopējā Līguma summa par kvalitatīvi sniegtu Pakalpojumu ir **EUR \_\_\_\_\_\_** *euro*, centi), summa ar Pievienotās vērtības nodokli - **EUR \_\_\_\_\_\_** (*euro*, centi) |
| **4.**  | **Norēķinu kārtība** | 4.1. Koncertzāle norēķinās ar Partneri šādā kārtībā:4.1.1. \_\_\_\_\_\_\_\_\_\_\_\_4.1.2. \_\_\_\_\_\_\_\_\_\_\_\_4.2. Ja Partneris nesniedz Pakalpojumu, tad Koncertzālei ir tiesības pieprasīt atmaksāt saskaņā ar Līguma 4.1. punktu Koncertzāles samaksāto priekšapmaksu 100 % apmērā 10 dienu laikā, izņemot gadījumu, ja Koncertzāle nav izpildījusi vai nav pienācīgi izpildījusi Līgumā noteiktās saistības.  |
| **5.**  | **Īpaši noteikumi** | * 1. Partneris nodrošina Pasākuma programmā minēto mākslinieku nogādāšanu uz pakalpojuma sniegšanas vietu un atpakaļ (avio biļetes, VIP serviss, iekšzemes transfēri).
	2. Partneris nodrošina programmā minēto mākslinieku naktsmītņu nodrošinājumu.
	3. Partneris nodrošina pasākuma papildus tehnisko aprīkojumu un tā nogādāšanu uz Pakalpojuma sniegšanas vietu un atpakaļ: LED ekrāns (6600mm x 3600) kopā ar serveri (transports, montāža, demontāža, video tehniķa darbs), skaņas pults.
	4. Koncertzāle nodrošina mākslinieku ēdināšanu atbilstoši Līguma pielikuma Nr.1 1.1.punktā minētajām prasībām un grimētavas atbilstoši Līguma pielikuma Nr.1 1.2.punktā minētajām prasībām.
	5. Koncertzāle nodrošina licences saņemšanu no AKKA/LAA un veic autoratlīdzības samaksu par Pasākuma programmā izmantoto autordarbu publisku izpildījumu.
	6. Koncertzālei ir tiesības pārdot biļetes uz Pasākumu, visus ienākumus paturot sev.
	7. Partnerim ir tiesības patstāvīgi veikt ar Pasākumu tieši saistītās reklāmas produkcijas - Pasākuma programmas, kompaktdiski (ja Pasākums veltīts konkrētā kompaktdiska prezentācijai) izplatīšanu Koncertzāles telpās pirms Pasākuma un tās norises laikā. Partneris uzņemas pilnu atbildību par minētās reklāmas produkcijas izplatīšanu. Koncertzālei ir tiesības vienpusēji izlemt kura reklāmas produkcija ir tieši saistīta ar Pasākumu un kura nav.
 |
| **6.** | **Pilnvarotās personas** | Līdzēji pilnvaro atbildīgās personas, kas pilnvarotas risināt visus ar Līguma izpildi saistītos jautājumus:* 1. kontaktpersona no Partnera puses:
	2. kontaktpersona no Koncertzāles puses:
 |

**VISPĀRĪGIE NOTEIKUMI**

1. Līguma noslēgšanas pamatā ir vēlēšanās abpusēji sadarboties, respektēt vienam otru, uzticēties un izrādīt maksimālu pretimnākšanu gadījumos, kas nav un nevar būt paredzēti Līgumā**.**
2. **Līdzēju saistības:**
	1. **Partneris apņemas:**
		1. nodrošināt visu Pasākuma programmā (3.pielikums) minēto mākslinieku, turpmāk – mākslinieki, piedalīšanos Pasākumā. Ja gadījumā kāds no māksliniekiem nepiedalās Pasākuma programmas izpildē, Koncertzālei ir tiesības uzskatīt, ka Līguma saistības nav izpildītas pilnā apjomā.
		2. vienoties ar māksliniekiem par Pasākuma programmas sagatavošanu un atskaņošanu Līguma 1.punktā minētajā Pasākumā, Līguma 2.punktā minētajā laikā un vietā.
		3. sniedzot pakalpojumus, ievērot Latvijas Republikas normatīvos aktus, valsts iestāžu un pašvaldības noteikumus un lēmumus, ugunsdzēsības drošības pārvaldes un citu valsts iestāžu prasības, kā arī Partnera atbildīgās personas norādījumus par telpu lietošanas kārtību. Ievērot Koncertzāles iekšējās kārtības noteikumus, nodrošināt saudzīgu tās telpu, iekārtu un aprīkojuma izmantošanu, kā arī pēc Koncerta atstāt mākslinieku izmantotās Koncertzāles telpas labā kārtībā un stāvoklī.
		4. slēgt visus nepieciešamos Līgumus ar trešajām personām, lai nodrošinātu Pasākuma programmas veiksmīgu norisi.
		5. patstāvīgi nodrošināt mākslinieku koordinēšanu un pilnvērtīgu darbu, lai nodrošinātu Pasākuma programmas sekmīgu norisi.
		6. nepieciešamības gadījumā nodrošināt ar Pasākumu saistīto reklāmas produkciju – Pasākuma programmas, radio džinglus, plakātus u.c., un savlaicīgi tos nogādāt Koncertzālei uz tās faktisko adresi. Par šajā punktā minētās reklāmas produkcijas izgatavošanu Koncertzālei netiek piemērota papildus maksa.
		7. bez saskaņošanas ar Pasūtītāju nenodot šā Līguma ietvaros uzņemtās saistības par Pasākuma nodrošināšanu izpildi trešajām personām (aizliegums neattiecas uz Partnera slēgtajiem Līgumiem ar piegādātājiem un pakalpojumu sniedzējiem, kas tiek slēgti, lai nodrošinātu Partnera Šajā Līgumā noteikto pienākumu izpildi).
	2. **Koncertzāle apņemas:**
		1. samaksāt Līguma 3.punktā minēto summu Līguma 4.punktā minētajā kārtībā.
		2. nodrošināt Pasākuma plānošanu un realizēšanu uz vietas, tai skaitā**:**
			1. nodrošināt Pasākuma mēģinājumu un Pasākuma norises telpas.
			2. nodrošināt Pasākuma apkalpojošo personālu (biļešu kontrolieri, vietu ierādītāji u.c.);
			3. veikt skatuves uzkārtošanu un nokārtošanu.
			4. nodrošināt Pasākuma tehnisko raideri, tajā skaitā arī apkalpojošo personālu, saskaņā ar Līguma pielikumu nr.2.
		3. nodrošināt telpas Pasākuma vajadzībām Līguma 2.punktā minētajās vietā un laikā, kā arī nodrošināt ēkas komunikāciju un komunālo sistēmu, tostarp ugunsdrošības ierīču, elektrības iekārtu un citu ēkas sistēmu darbību.
		4. Pasākuma dienā instruēt no Partnera puses atbildīgo personu par Pasākuma telpu lietošanas noteikumiem (ugunsdrošības, evakuācijas, iekšējās kārtības noteikumiem u.c.);
	3. pēc Pasākuma norises Līdzēji paraksta Pasākuma realizācijas aktu.
	4. Gadījumā, ja Pasākuma izpildīts nekvalitatīvi, neatbilst šā Līguma noteikumiem, Koncertzāle ir tiesīga nepieņemt Pasākuma izpildījumu un, abpusēji vienojoties, samazināt atlīdzības apjomu. Zaudējumu novērtēšanai Līdzēji izveido komisiju 3 (trīs) cilvēku sastāvā (tajā skaitā viens cilvēks no Partneru puses, kā arī neatkarīgs eksperts, kuru Līdzēji apstiprina savstarpēji vienojoties), kas 3 (trīs) darba dienu laikā pēc pieņemšanas-nodošanas akta neparakstīšanas nosaka zaudējumu apmēru.
3. **Līdzēju atbildība**
	1. Līdzēji apņemas godprātīgi pildīt ar šo Līgumu uzņemtās saistības. Ja kāds no Līdzējiem daļēji vai pilnībā nav izpildījis Līguma saistības, tas atlīdzina otram Līdzējam šādas daļējas vai pilnīgas neizpildes rezultātā tiešos zaudējumus.
	2. Ja Koncertzāle konstatē neatbilstības šā Līguma izpildē un pieprasa sniegt rakstveida paskaidrojumu, tad Partnerim tas ir jāsniedz 3 (trīs) kalendāro dienu laikā no šāda pieprasījuma saņemšanas.
	3. Līdzēji tiek atbrīvoti no atbildības par daļēju vai pilnīgu saistību neizpildi, ja šī neizpilde radusies ārkārtēju (nepārvaramu) apstākļu (stihisku nelaimju, vētru, plūdu u.c. apstākļu un citi ar jēdzienu *Forcemajeure* apzīmējamie gadījumi) citu notikumu (slimība, nelaimes gadījumi u.c.) ietekmes rezultātā, kurus Līdzēji nevarēja paredzēt, novērst, ietekmēt un par kuru rašanos nenes atbildību vai arī Latvijas Republikas Saeimas, valsts un pašvaldību kompetento iestāžu pieņemto vispārsaistošo normatīvo aktu rezultātā. Par nepārvaramas varas apstākļu iestāšanos Līdzējam ir jāiesniedz rakstisks pieteikums otram Līdzējam vismaz 3 (trīs) darba dienu laikā. Nepieciešamības gadījumā, atsevišķi vienojoties un ievērojot nepārvaramās varas sekas, Līdzēji nosaka saistību izpildes termiņu pagarinājumu, papildus noteikumus un/vai atvieglojumus.
	4. Visi strīdus jautājumi saistībā ar šo Līgumu tiek risināti sarunu ceļā, pieliekot visas pūles, lai panāktu vienošanos. Ja vienošanās nav panākama, strīdus jautājumi risināmi tiesu iestādēs Latvijas Republikas normatīvajos aktos paredzētajā kārtībā.
	5. Līdzēju reorganizācija vai to vadītāju maiņa nevar būt par pamatu šā Līguma pārtraukšanai vai izbeigšanai. Gadījumā, ja kāda no pusēm tiek reorganizēta vai likvidēta, Līgums paliek spēkā un tā noteikumi ir saistoši Ļīdzēju tiesību pārņēmējām.
	6. Visa veida informācija, kas Līdzējiem ir kļuvusi zināma šā Līguma darbības laikā, arī sakarā ar Līguma izpildi iegūtā tehniskā, komerciālā un cita informācija, ir konfidenciāla, ja vien Līgumā tieši rakstveidā nav noteikts pretējais.
	7. Konfidenciālu informāciju, tajā skaitā šā Līguma un tā pielikumu, informāciju attiecībā uz savstarpējo saistību saturu un to izpildes komerciālajiem noteikumiem, kategoriski aizliegts izplatīt vai citādi izpaust trešajām personām. Šī noteikuma izņēmums ir normatīvajos aktos noteiktie gadījumi, kad šāda informācija pēc attiecīga pieprasījuma ir izpaužama tās pieprasītājiem. Šī punkta neievērošanas gadījumā vainīgais Līdzējs maksā otram Līdzējam sodu EUR 1000.00 (viens tūkstotis *euro*, 00 centi) apmērā.
4. **Nobeiguma noteikumi**
	1. Līgums stājas spēkā brīdī, kad to parakstījuši abi Līdzēji, un ir spēkā līdz Līdzēju savstarpējo saistību pilnīgai izpildei. Līgumu var grozīt vai papildināt tikai ar abu Līdzēju rakstisku vienošanos. Jebkura šāda vienošanās kļūst par Līguma neatņemamu sastāvdaļu.
	2. Līgums ir saistošs abiem Līdzējiem, kā arī visām tām fiziskām un juridiskām personām, kas likumīgi pārņem viņu tiesības un pienākumus vai ieņem viņu vietas. Šajā gadījumā Līgums netiek pārslēgts.
	3. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā Līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Līdzēju, par kura pārstāvi viņš uzdodas, tad viņš kā fiziska persona pats uzņemas visas saistības no parakstītā līguma un atbild par to izpildi ar visu savu mantu.
	4. Katrs Līdzējs patstāvīgi veic nodokļu maksājumus Latvijas Republikā spēkā esošo normatīvo aktu noteiktā kārtībā un nenes nekādu atbildību par otra Līdzēja saistībām šajā sakarā.
	5. Ar Līguma parakstīšanas brīdi visas iepriekšējās vienošanās attiecībā uz Līguma priekšmetu, neatkarīgi no tā, vai tās izdarītas mutiski vai rakstiski, zaudē spēku.
	6. Līgums sagatavots un parakstīts latviešu valodā 2 (divos) vienāda juridiska spēka eksemplāros, kur viens eksemplārs glabājas pie Koncertzāle, viens – pie Partnera.
	7. Līdzēji Līgumu ir izlasījušas, piekrīt tā noteikumiem un to apliecina ar saviem parakstiem. Visi Līguma pielikumi ir tā neatņemama sastāvdaļa.

**Līdzēju rekvizīti un paraksti:**

|  |
| --- |
| **Koncertzāle****SIA „Austrumlatvijas koncertzāle”**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Diāna Zirniņa |

**Partneris**

**SIA KADEVE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Edgars Grebežnieks